રિઝર્વ બૅન્ક ઑફ ઇન્ડિયા સતત ઊંચે જઈ રહેલા ફુગાવાના ગ્રાફને નાથવાની ચિંતામાં છે. સાથોસાથ ફરી એક વાર વ્યાજના દર ઘટાડી અને ભારતીય અર્થવ્યવસ્થા વૃદ્ધિનો માર્ગ પકડે તે દિશામાં પ્રયત્નશીલ રહેવા મથતી હશે.

બરાબર ત્યારે જ ઈરાનના કુદ્સ ફોર્સના વડા કાસમ સુલેમાની બગદાદ ઍરપૉર્ટ પરના અમેરિકન હવાઈ હુમલામાં માર્યા ગયા છે. 

એમની સાથે અબુ મહદી અલ મોહાંદિસ ઈરાન દ્વારા સમર્થિત પૉપ્યુલર મોબિલાઇઝેશન ફોર્સના નાયબ કમાન્ડર પણ મોતને ભેટ્યા છે.

આ અણધારી આવી પડેલી આફતને કારણે કેન્દ્રનું નાણા મંત્રાલય આગામી વર્ષ માટેનું બજેટ તૈયાર કરવા માટે પ્રવૃત્ત બન્યું છે.

આ ઘટનાક્રમમાં તણાવ જેવી સ્થિતિ ઊભી થઈ છે તે મોટો ચિંતાનો વિષય બનીને ઊભરી રહી છે.

ક્રૂડઑઇલના ભાવમાં વધારો

ઘરઆંગણાની ઈંધણની કિંમતો આંતરરાષ્ટ્રીય ક્રૂડઑઇલના ભાવ ઉપર આધારિત છે.

ઑઈલ માર્કેટમાં કંપનીઓએ પેટ્રોલના ભાવમાં લિટરે 10 પૈસા અને ડીઝલના ભાવમાં લિટરે 15 પૈસાનો વધારો જાહેર કર્યો છે. 

અમેરિકાના હવાઈ હુમલા બાદ બ્રેન્ટ ક્રૂડઑઇલની કિંમત આજે 4.39 ટકાના વધારા સાથે 69.16 ડૉલર પ્રતિબેરલ પહોંચી છે. 

આ અગાઉનો ઊંચામાં ઊંચો ભાવ સપ્ટેમ્બર પહેલાં 66.25 ડૉલર પ્રતિબેરલ હતો. ભારત પોતાની જરૂરિયાતનું 90 ટકાની આસપાસ ક્રૂડઑઇલ આયાત કરે છે. 

આ કારણે જો અમેરિકા અને ઈરાન વચ્ચેની તંગદિલી વધુ વકરે તો આંતરરાષ્ટ્રીય બજારમાં ક્રૂડઑઇલના ભાવ ઊંચકાઈ જાય. 

આમ થાય તો ઘરઆંગણે પેટ્રોલ અને ડીઝલ જેવા બળતણના ભાવ વધવાને કારણે છેલ્લાં ત્રણ વર્ષની ઊંચામાં ઊંચી સપાટી એટલે કે 5.54 ટકાના દરને પણ કુદાવી જાય. 

મોંઘવારી અને મંદીનો બેવડો માર ઝીલી રહેલી અર્થવ્યવસ્થા માટે આ એક મોટો ફટકો મારવાનું કામ કરી જાય. 

ભારત પર કેવી રીતે અસર થશે?

આની સીધી અસર ભારતની કરંટ એકાઉન્ટ ડેફિસિટ પર પણ પડે. કરંટ એકાઉન્ટ ડેફિસિટ ચાલુ નાણાકીય વર્ષના બીજા ત્રિમાસિક ગાળામાં જીડીપીના 0.9 ટકા જેટલી ઘટી હતી. 

આમ થવાને કારણે માર્ચ 2020માં પૂરું થતું નાણાકીય વરસ ગત વરસની સરખામણીમાં ઓછી કરંટ એકાઉન્ટ ડેફિસિટ સાથે પૂરું થાય એવી શક્યતાઓ વધી હતી. 

અમેરિકાની આ ઍર સ્ટ્રાઇકને કારણે આંતરરાષ્ટ્રીય બજારોમાં બ્રેન્ટ ક્રૂડઑઇલના ભાવમાં જે વધારો થયો છે તેને કારણે આવનાર સમયમાં ભારતમાં પેટ્રોલ અને ડીઝલના ભાવમાં હજુ મોટો વધારો ઝીંકાય એવી શક્યતાઓનું નિર્માણ થયું છે. 

આમ થાય તો મોંઘવારી વધવાને કારણે ફરી પાછી બૅન્કોના હાથમાં ખર્ચવા માટે બાકી રહેલી આવક ઘસાય. જેને... \n\nમને ઉપરના લેખ માટે સારું શીર્ષક આપો.
ઈરાન અને અમેરિકા વચ્ચેની તંગદિલીથી શું ભારતમાં મોંઘવારી વધશે?